บอร์ดธปท.เลือก “อภิชัย บุญธีรวร” เป็นกรรมการกนง.แทน “วิรไท” มีผล 7 ต.ค.
บอร์ดธปท.คัดเลือก"อภิชัย บุญธีรวร"เป็นกรรมการกนง.แทน"วิรไท"มีผล 7 ต.ค.
7 ต.ค. 2558

นายสาทร โตโพธิ์ไทย ผู้ช่วยผู้ว่าการ สายช่วยงานบริหาร ธนาคารแห่งประเทศไทย(ธปท.) เปิดเผยว่า ตามที่ นายวิรไท สันติประภพ ได้ลาออกจากการเป็นกรรมการผู้ทรงคุณวุฒิ ในคณะกรรมการนโยบายการเงิน ตั้งแต่วันที่ 1 ตุลาคม 2558 เนื่องจากได้รับการโปรดเกล้าฯ แต่งตั้งเป็นผู้ว่าการธนาคารแห่งประเทศไทยนั้น
ทั้งนี้ ในการประชุมคณะกรรมการธนาคารแห่งประเทศไทย วาระพิเศษ เมื่อวันที่ 5 ตุลาคม 2558 ที่ประชุมได้มีมติคัดเลือกนายอภิชัย บุญธีรวร เป็นกรรมการผู้ทรงคุณวุฒิในคณะกรรมการนโยบายการเงิน(กนง.) แทน โดยให้มีผลตั้งแต่วันที่ 7 ตุลาคม 2558 และจะมีวาระการดำรงตำแหน่งเท่ากับวาระที่เหลืออยู่ คือจนถึงวันที่ 31 ตุลาคม 2560